সীমান্তে রাতভর গুলি পাক সেনার, পাল্টা প্রত্যাঘাত ভারতের

ওয়েবডেস্ক: ভারত-পাকিস্তান সীমান্তের (India Pakistan Border) লাইন অফ কন্ট্রোলে গুলি চালাল পাক বাহিনী। পাল্টা গুলি চালাল ভারতও (India)। পহেলগাঁও হামলার (Pahalgam Attack) মধ্যে সীমান্ত থেকে এই রিপোর্ট সামনে আসছে। পাকিস্তানের আর্মি (Pakistan Army) রাতভর গুলি চালিয়েছে। পাল্টা আমাদের সেনাও গুলি চালিয়েছে। ঘটনায় হতাহতের কোনও খবর নেই। এই বিষয়ে আরও তথ্য নিশ্চিত করা হচ্ছে। এক সেনা আধিকারিক শুক্রবার এমনই জানিয়েছেন। ফেব্রুয়ারি মাসে পুঞ্চ জেলায় এলওসিতে ভারতীয় সেনার পোস্ট লক্ষ্য করে পাকিস্তানের সেনা গুলি চালিয়েছিল। ভারতও পাল্টা গুলি চালায়। তবে পহেলগাঁও হামলার ঘটনায় দুই দেশের মধ্যে উত্তেজনা বাড়ছে। সেই সময় এই গুলি চালানোর ঘটনা বাড়তি গুরুত্ব দিয়ে দেখা হচ্ছে। পহেলগাঁওয়ে পাকিস্তানের মদতে হামলা হয়েছে। পাকিস্তান ভয়ে রয়েছে ভারত বড় হামলা করতে পারে।

মঙ্গলবার জম্মু ও কাশ্মীরের অনন্তনাগ জেলার পহেলগাঁওয়ে ওই হামলার পর জঙ্গীদের খোঁজে চিরুনি তল্লাশি চলছে সেনার। বিভিন্ন জঙ্গী সংগঠনকে গুঁড়িয়ে দেওয়ার লক্ষ্য নেওয়া হয়েছে। ওই হামলা চালিয়েছে পাকিস্তানের লস্কর ই তইবার ছায়া সংগঠন রেজিস্ট্যান্স ফ্রন্ট। দুই স্লিপার সেলের সদস্যদের বাড়ি বিস্ফোরণে গুঁড়িয়ে দেওয়া হয়েছে। পাকিস্তানের পাঁচ জঙ্গীর সঙ্গে ছিল ওই দুই সদস্য। শুক্রবার সকালেই বন্দিপোরা জেলায় নিরাপত্তা কর্মীদের মধ্যে গুলি চালনার ঘটনা ঘটে। জঙ্গলে জঙ্গী থাকার খবর পেয়ে নিরাপত্তা বাহিনী ঘিরে ফেলে। তল্লাশি অভিযান চলে। বৃহস্পতিবারই জঙ্গীদের সঙ্গে গুলির লড়াইয়ে এক সৈনিকের মৃত্যু হয়েছে।

আরও পড়ুন: ভারতের ভয়ে পাকিস্তান কি আমেরিকার দ্বারস্থ? পাক সাংবাদিকের প্রশ্নে জল্পনা